ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኩነታት ኢትዮጵያ ኣዝዩ ዘሻቕልን ተኣፋፍን ምዃኑ ሓላፊት ሰብኣዊ መሰላት ሕቡራት ሃገራት ገሊጻ 10 ታሕሳስ 2020 ምንጪ ስእሊ, AFP ሓላፊት ሰብኣዊ መሰላት ሕቡራት ሃገራት ሚሸል ባቸለት፡ ኣብ ኢትዮጵያ ዘሎ ኩነታት ኣብ ኣዝዩ ዘሻቅልን ተኣፋፍን ኮይኑ ከምዘሎን፡ ዓለምለኻዊ ሕግታት ይጠሓሱ ከምዘለዉን ገሊጻ። ቀዳማይ ሚኒስተር ኢትዮጵያ ኣቢይ ኣሕመድ፡ እቲ ኣብ ክልል ትግራይ ዝካየድ ዘሎ ኵናት ከምዘብቀዐ'ኳ እንተገለጸ፡ ኣብ ከባብታት መቐለ፣ ሸራሮ፣ ኣክሱም፣ ዓብይ ዓዲን ኣብ ሞንጎ ሓይልታት ፌደራልን ትግራይን ውግእ ይቕጽል ከምዘሎ እቲ ትካል ትማሊ ኣብ ዘውጽኦ መግለጺ ሓቢሩ። ወሃቢ ቃል ሓይሊ ዕማም ህጹጽ እዋን ረድዋን ሑሴን'ውን ''ውሑዳት ኣብ ቁጽጽር ዘይኣተዉ'' ሓይልታት ከምዘለው ገሊጹ ነይሩ። ሚሸል ባቸለት፡ "ኣቐዲመ ከምዘጠንቀቕክዎ፡ ኣብ ኢትዮጵያ ዘሎ ኩነታት ኣዝዩ ኣሻቓልን ተኣፋፍን ኮይኑ፤ ኣብ ሰላማውያን ሃስያ የውርድ ኣሎ። ጃምላዊ ግህሰት ሰብኣዊ መሰላትን ዓመጽን ይፍጸም ከምዘሎ ኣረጋጊጽና ኢና'' ኢላ። እታ ሓላፊት ሰብኣዊ መሰላት ሕቡራት ሃገራት፡ ኣብ ልዕሊ ደቂ ኣንስትዮን መንእሰያትን ጭውያን ጾታዊ ዓመጽን ከምዝተፈጸሙ ዘረጋግጹ ሓበሬታት ኣለዉና ክትብል ተዛሪባ። መንእሰያት ትግራይ ኣንጻር ማሕበረሰቦም ክዋግኡ በስገዳድ ይምልመሉ ኣለዉ ዝብል ሓበሬታ ኣሻቒልዋ ከምዘሎ'ውን ጠቒሳ። ኣብ ትግራይ መራኸብታት ኢንተርኔትን ስልክን ብምቁራጾም፡ ናብተን ዝተሃስያ ከባብታት ብምእታው፡ ነቶም ዝቐርቡ ዘለዉ ክስታት ንምርግጋጽ ተጸጊሙ ከምዘሎ እቲ ንሳ ትመርሖ ትካል ሕቡራት ሃገራት ገሊጹ። እቶም ኣብ ትግራይ ይፍጸሙ ኣለው ዝበሎም ግህሰት ሰብኣዊ መሰላት፡ ብሕጹጽ ብዘይሻራዊ ኣካል ክጻረዩ፣ ሰለማውያን ሰባት ሓለዋ ክግበረሎምን ተሓታትነት ክህሉን እቲ ትካል ጸዊዑ'ሎ። ኣብ ክልል ትግራይ ሰፊሕ ናይ መርበብ ሓበሬታ መጥቃዕቲ ከም ዝተፈጸመ ኢትዮ-ቴሌኮም ሓቢሩ ተወለድቲ ትግራይ፡ ብሰንኪ መንነቶም ኣብ ኢትዮጵያ ዒላማ ከምዝኾኑ ይዛረቡ ኣብ ትግራይ ኣብ ቀይዲ ዝቐነዩ ምክትል ኣዛዚ ሰሜን እዚ ዝርከቦም ሰራዊት ተለቒቖም ሰብኣዊ ቅልውላው ሕቡራት ሃገራት ኣብ ክልል ትግራይ ሰብኣዊ ሓገዝ ብቕልጡፍ ንምብጻሕ ምስ መንግስቲ ኢትዮጵያ ተሰማሚዑ ምንባሩ ይፍለጥ። እንተኾነ: እቲ ትካል ብሰንኪ እቲ ዝቕጽል ዘሎ ኲናት ኣብ ዝተሃሰያ ከባብታት ረድኤት ንምቕራብ ዝገበሮ ጻዕሪ ተዓናቒፉ ከምዘሎ ይገልጽ። ብሰንኪ እዚ ተወሊዑ ዘሎ ጎንጺ ልዕሊ 50 ሽሕ ሰባት ናብ ሱዳን ሰጊሮም ከምዘለውን፡ እቶም ተመዛበልቲ ድማ ኣብ ዘሻቕል ኩነታት ከምዝርከቡ ሕቡራት ሃገራት ክሕብር ጸኒሑ'ሎ። እዚ ከምዚ ኢሉ እንከሎ፡ እቲ ትካል፡ ኣብ ርእሰ ከተማ ኣዲስ ኣበባ፡ ብሄር መሰረት ብምግባር፡ ተጋሩ ካብ ስርሖም ይስጎጉ ከምዘለዉን፡ ኣንጻር ተጋሩ ናይ ጽልኢ ዘረባታት ይላባዕ ከምዘሎን ሓቢሩ። መንግስቲ ኢትዮጵያ ብሄር መሰረት ዝገበረ መጥቃዕቲ ኣሎ ንዝብል ክሲ ዝነጸጎ ኮይኑ፡ እቶም ኣብ ውልቀ ሰባት ተሞርኪሶም ዝተወሰዱ ስጉምትታት ድማ ምእንቲ ድሕነት ተባሂሉ ከምዝተገበረ ኣፍሊጡ። ኣመዓባብላ እቲ ኵናት መንግስታት ፈደራልን ክልል ትግራይን ብፍልልይ ስነ-ሓሳብ፡ ክረሓሓቑ ድሕሪ ምጽናሕ፡ ንዝነበሮም ልፍንታዊ ኪዳን ኣፍሪሶም ብልጽግናን ህወሓትን ኮይኖም ተፈላልዮም። ብሰንኪ ለበዳ ኮቪድ-19 ምርጫ ምስተናውሐ ድማ፡ ዝያዳ ተሰሓሒቦም። ባይቶ ፈደሬሸን ኢትዮጵያ፡ እቲ ኣብ ወርሒ ነሓሰ ክካየድ ዝነበሮ ሃገራዊ መረፃ፡ ኮቪድ-19 ድሕሪ ምህድኡ ሓደ ዓመት ኣብ ዘሎ ግዜ ክፍጸም ወሲኑ። መንግስቲ ክልል ትግራይ ግን፡ ነቲ ውሳነ ብምንጻግ ምርጫ ኣካይዱ። ኣቢዪ ኣሕመድ፡ እቲ ምርጫ ዘይሕጋዊ እዩ ክብል ክነጽጎ እንከሎ፡ መንግስቲ ክልል ትግራይ ብወገኑ፡ መንግስቲ ፈደራል ድሕሪ መስከረም 25 ስልጣኑ ስለዘብቀዐ ፡ዘይሕጋዊ እዩ ዝብል መርገጺ ሒዙ። ብድሕሪ'ዚ ክልቲኦም መንግስታት ነንሓድሕዶም "ዘይሕጋዊ" እናተበሃሃሉ ክካሰሱ ጸኒሖም፡ ርክባቶም ድማ በቲኾም። ብ 03 ሕዳር ከኣ፡ ሓይልታት ትግራይ ኣብ'ታ ክልል ዓስኪሩ ምስ ዝጸንሐ ሰራዊት ምክልኻል ኢትዮጵያ (እዚ ሰሜን) ከምዝተጓነጹ ተገሊጹ። ኣብዪ ኣሕመድ፡ ነቲ ኣብ ልዕሊ እዚ ሰሜን ተፈጺሙ ዝበሎ መጥቃዕቲ ብምኹናን፡ 'ሕጊ ንምኽባር' ብዝብል ወተሃደራዊ ስጉምቲ ክውሰድ ኣዚዙ። ተዛማዲ ትሕዝቶ ኲናት ትግራይ-ኢትዮጵያ፡ ተወለድቲ ትግራይ ብሰንኪ መንነቶም ዒላማ ከምዝኾኑ ይዛረቡ25 ሕዳር 2020 ሕቡራት መንግስታት፡ ኣብ ትግራይ ሰብኣዊ ሓገዝ ንምግባር መገዲ ክኸፈት ንመንግስቲ ሓቲቱ11 ሕዳር 2020 መንግስቲ ኤርትራ ሰራዊቱ ኣብ ትግራይ መጥቃዕቲ ምፍጻሙ ንዝገልጽ ክሲ ነጺጉ10 ሕዳር 2020 ኣብ ክልል ትግራይ ሰፊሕ ናይ መርበብ ሓበሬታ መጥቃዕቲ ከም ዝተፈጸመ ኢትዮ-ቴሌኮም ሓቢሩ10 ታሕሳስ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
